Agencija za državnu službu Bosne i Hercegovine, na osnovu člana 62. a u vezi sa članom 21. Zakona o državnoj službi u institucijama Bosne i Hercegovine ("Službeni glasnik BiH", br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12 i 93/17), te na osnovu člana 10a. st. (3), (6) i (7) Pravilnika o karakteru i sadržaju javnog konkursa, načinu provođenja intervjua i obrascima za provođenje intervjua („Službeni glasnik BiH“, br. 63/16, 21/17, 28/21 i 38/23), na zahtjev Ministarstva za ljudska prava i izbjeglice Bosne i Hercegovine, **objavljuje**

**NASTAVAK postupka oglašavanja**

**po Javnom oglasu** **za popunjavanje radnih mjesta rukovodećih državnih službenika u Uredu zastupnika/agenta Vijeća ministara Bosne i Hercegovine**

**pred Evropskim sudom za ljudska prava**

* **Ministarstvo za ljudska prava i izbjeglice Bosne i Hercegovine**

**1/01 Zastupnik/agent Vijeća ministara Bosne i Hercegovine pred Evropskim sudom za ljudska prava**

Javni oglas za popunjavanje radnih mjesta rukovodećih državnih službenika u Uredu zastupnika/agenta Vijeća ministara Bosne i Hercegovine pred Evropskim sudom za ljudska prava - Ministarstvo za ljudska prava i izbjeglice Bosne i Hercegovine, raspisan na osnovu člana 21. Zakona o državnoj službi u institucijama BiH, objavljen na službenoj internet stranici Agencije za državnu službu dana 11.05.2023. godine sa krajnjim rokom za podnošenje prijava 01.06.2023. godine, prekinut sa danom 27.05.2023. godine zbog potrebe tehničkih usaglašavanja vezano za oglašavanje i proceduru javnog konkursa, ***nastavlja se na zahtjev Ministarstva za ljudska prava i izbjeglice BiH, sa danom 01.09.2023. godine.***

S obzirom da se sve dostavljene prijave na Javni oglas do dana prekida smatraju blagovremenim, kandidati prijavljeni do dana prekida postupka oglašavanja, **nisu dužni dostavljati nove prijave**.

Zainteresovani kandidati koji do dana prekida postupka oglašavanja nisu dostavili prijave, iste trebaju dostaviti putem poštanske službe preporučeno ili elektronski, na način utvrđen tekstom Javnog oglasa za popunjavanje radnih mjesta rukovodećih državnih službenika u Uredu zastupnika/agenta Vijeća ministara Bosne i Hercegovine pred Evropskim sudom za ljudska prava – Ministarstvo za ljudska prava i izbjeglice Bosne i Hercegovine, **najkasnije do 23.09.2023. godine**.